
ΕΦΗΜΕΡΙΓ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
21 ΑΠΡΙΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

363 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κήρυξη ως αναδασωτέας έκτάσεως 1,710 στρεμμάτων στη θέση 
Ασβεσταριά του Δήμου η της Κοινότητας Ν. Ηρακλείτσα του 


Νομού Καβάλας. 1 

Άρση αναδάσωσης εμβαδού 59 στρεμμάτων, στη θέση «Κα- 
στράκι» περιφέρειας Κοινότητας Μικροθηβών Ν. Μαγνησίας. 2 

Κήρυξη αναδασωτέας έκτασης 114 στρεμμάτων στην περιοχή συ¬ 
νοικισμού Κυψέλης Κοινότητας Εξοχής Ν. Ξάνθης. 3 

Κατηγοριοποίηση, καθορισμός ορίων όρων και περιορισμών δόμη¬ 
σης στους Οικισμούς Βόριο Σκλάβων, Παπαγιαννάδων της 
Κοινότητας Παπαγιαννάδων Επαρχίας Σητείας του Νομού 
Λασιθίου. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ.215556 (1) 

Κήρυξη ως αναδασωτέας έκτάσεως 1,710 στρεμμάτων στη θέση 
Ασβεσταριά του Δήμου η της Κοινότητας Ν. Ηρακλείτσα του Νο¬ 
μού Καβάλας. 

Ο ΝΟΜΑΡΧΗΣ ΚΑΒΑΛΑΣ 
’ Εχοντας υπόψη: 

1. Τις περί διοικητικής αποκεντρώσεως διατάξεις. 


2. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 β) Του άρθρου 38 παρ. 1 γ) του άρθρου 
45. 

3. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

4. Την 205087/85/4.2.86 πρόταση του Δασαρχείου Καβάλας 
περί κηρύξεως αναδασωτέας, της αναφερομένης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό την αναδημιουργία της δασι¬ 
κής βλάστησης που καταστράφηκε από την εκχέρσωση στην ιδιωτική 
δασική έκταση 1,710 στρεμμάτων στη θέση του Δήμου ή της Κοινό¬ 
τητας Ν. Ηρακλείτοας και προσδιορίζεται από τα στοιχεία Δ, Β, Γ, 
Δ όπως φαίνονται στο συνημμένο διάγραμμα, το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ν. Α με το αριθ. 1031 κληροτεμάχιο. 

Δυτικά: Κοινόχρηστη δασική έκταση. 

Βόρεια: Με το υπόλοιπο 1030 κληροτεμάχιο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καβάλα, 4 Μαρτίου 1986 

Ο Νομάρχης 
ΠΑΝ. ΜΠΕΛΤΣΙΟΣ 

Αριθ. 579 (2) 

Άρση αναδάσωσης εμβαδού 59 στρεμμάτων, στη θέση «Καστράκι» 
περιφέρειας Κοινότητας Μικροθηβών Ν. Μαγνησίας. 

Ο ΛΙΕΤΘΤΝΤΗΣ ΔΑΣΩΝ Ν. ΜΑΓΝΗΣΙΑΣ 
' Εχοντας υπόψη: 

1. Τις διατάξεις της αρ. 171076/4266/21.10.1985 διαταγής 
Υπουργείου Γεωργίας και ειδικότερα της παραγράφου 5 αυτής, με 
την οποία ορίζεται ότι, κηρύξεις ως αναδασωτέων δασικών εκτάσεων 
των παραγράφων 1 και 2 άρθρο 75 Ν. 998/79 (εποικιστικών κοινο¬ 
χρήστων), που έγιναν με μόνο το αιτιολογικό της καταστροφής αυτών 
από αποψίλωση η πυρκαϊά, χωρίς να συντρέχουν και άλλοι αντικειμε¬ 
νικοί λόγοι των παραγράφων 2 και 3 άρθρ. 38 του ίδιου Νόμου, 
τυγχάνουν ανακλητέες, μέσα στα πλαίσια των γενικών αρχών, περί 
ανακλήσεως ελαττωματικών διοικητικών πράξεων. 

2. Την 2535/29.11.1980 Νομαρχιακή απόφαση, δημοσιευθείσα 
στο ΦΕΚ 43/29.1.81 τεύχος Α’, με την οποία κηρύχθηκε αναδασω¬ 
τέα εποικιστική κοινόχρηστη δασική έκταση, εμβαδού 59 στρεμμά¬ 
των, στη θέση «Καστράκι» περιφ. Κοινότητας Μικροθηβών. 

3. Ιην 111/27.1.1986 αναφορά Δασαρχείου Αλμυρού, με την 
οποία μας ανέθεσε την εξουσία να υπογράφουμε αντί αυτού, διάφορα 
έγγραφα και αποφάσεις, αποφασίζουμε: 


Αίρουμε την κηρυχθείσα με την αριθ. 2535/29.11.1980 Νομαρ¬ 
χιακή απόφαση, ως αναδασωτέα, εποικιστική κοινόχρηστη δασική 
έκταση, εμβαδού 59 στρεμμάτων, στη θέση Καστράκι, περιφέρειας 
Κοινότητας Μικροθηβών, που προσδιορίζεται από τα στοιχεία Α Β Γ 

Δ Ε Ζ Η Θ I Κ Λ Μ Ν Ξ Ο Π Ρ Σ Τ Α και 1, 2, 3, 4, 5, 6, 7, 8. 

9, 10, 1 και έχει όρια: 

Ανατολικά: Ρέμα και εποικ. Κοινόχρηστες δασικές εκτάσεις Κοινό- 
τητος Ν. Αγχιάλου. 

Δυτικά: Αγροτικός δρόμος και αγωγός καυσίμων. 

Βόρεια: Ρέμα και αγροτικές εκτάσεις. 

Νότια: Αγροτικός δρόμος και κοινόχρηστη εποικιστική δασική 
έκταση κοινότητας Μικροθηβών. 

Όπως φαίνεται στο συνημμένο διάγραμμα κλ. 1:4.000, που απο¬ 
τελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της κυβερνή- 
σεως. 

Βόλος, 5 Μαρτίου 1986 

Με εντολή Νομάρχη 

Ο Διευθυντής Δασών 
ΧΡ. ΒΑΒΙΤΣΑΣ 




I 

Αριθ. 379/862 (3) 

Κήρυξη αναδασωτέας έκτασης 114 στρεμμάτων στην περιοχή συνοι¬ 
κισμού Κυψέλης Κοινότητας Εξοχής Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

2. Τις διατάξεις για Διοικητική αποκέντρωση. 

3. Τις διατάξεις του Ν, 998/79 «περί προστασίας των δασών κλπ» 
και ειδικότερα: 

α) του άρθρου 41 παρ. 1 β) του άρθρου 38 παρ. 9α και 3β γ) του 
άρθρου 75 παρ. 1 και 3. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
141823/24.2.1983, δ) 171076/4266/21.10.1985. 

5. Την 47/11.1.1984 αναφορά της Κοινότητας Εξοχής προς το 
Νομαρχιακό Συμβούλιο, το 7/10.2.1984 έγγραφο του Νομ. Συμ¬ 
βουλίου, το 883/5.2.86 έγγραφο της Διεύθυνσης Γεωργίας Ξάνθης 
«περί κηρύξεως ως αναδασωτέας έκτασης 114 στρεμμάτων περιοχής 
Κυψέλης Κοινότητας Εξοχής». 

6. Την προστασία και βελτίωση του δασικού περιβάλλοντος (λόγοι 
υγιεινής, εξωραϊσμού του τοπίου κλπ),αποφασίζουμε: 

Κηρύσσουμε αναδασωτέα έκταση 114 στρεμμάτων στην περιοχή 
συνοικισμού Κυψέλης της Κοινότητας Εξοχής Ν. Ξάνθης για λόγους 


υγιεινής, εξωραϊσμού τοπίου, προστασίας-ιαορροπίας του περιβάλλο¬ 
ντος και επέκτασης-ενοποίησης με υπάρχον πευκοδασύλλιο στην πε- 
ριοχή. 

Η αναδάσωση θα διενεργηθεί σύμφωνα με το άρθρο 42 παρ. 1 Ν. 
998/79. 

Η υπό αναδάσωση έκταση είναι εποικιατική σε δύο τμήματα Α και 
Β και ορίζεται: 

1. Τμήμα Α, έκταση 100 στρέμματα: 

Ανατολικά: Με υπάρχον πευκοδασύλλιο και χέρσα έκταση. 

Δυτικά: Με χέρσα έκταση. 

Βόρεια: Με χέρσα έκταση. 

Νότια: Με χέρσα έκταση. 

2. Τμήμα Β, έκταση 14 στρέμματα: 

Ανατολικά: Με χέρσα έκταση. 

Δυτικά: Με γήπεδο ποδοσφαίρου. 

Βόρεια: Με χέρσα έκταση. 

Νότια: Με χέρσα έκταση. 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ξάνθη, 6 Μαρτίου 1986 

Ο Νομάρχης 
ΑΝΑΣΤ. ΜΠΕΡΕΤΑΣ 

Αριθ. ΟΙΚ. 1 091 (4) 

Κατηγοριοττ |ση, καθορισμός ορίων όρων και περιορισμών δόμησης 
στους Οικισμούς Βόριο Σκλάβων, Παπαγιαννάδων της Κοινότη¬ 
τας Παπαγιαννάδων Επαρχίας Σητείας του Νομού Λασιθίου. 

Ο ΝΟΜΑΡΧΗΣ ΛΑΣΙΘΙΟΤ 
’ Εχοντας υπόψη: 

1. Τις διατάξεις του από 24.4.1985 Π. Δ. (ΦΕΚ 181Δ/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης. 

2. Τις προτάσεις των ιδιωτών μελετητών Μηχανικών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων των 
υπόψη οικισμών. 

3. Τα δελτία Αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελητητές κατά τις υπο¬ 
δείξεις των σχετικών προδιαγραφών του Τ. X. Ο. Π. 

4,. Τα πληθυσμιακά στοιχεία της μελέτης της τελευταίας απογρα- 
φής του Κράτους της Ε. Σ. Τ. Ε. 

5. Την υπ’ αριθ. 15/23.1.86 γνωμοδότηση του Συμβουλίου 
Χ.Ο.Π. του Νομού. 

6. Τις υπ’ αριθ. 26/19.9.85, 25/19.9.1985, 24/19.9.85 απο¬ 
φάσεις του Κοινοτικού Συμβουλίου Παπαγιαννάδων, αποφασίζουμε: 

I. Κατατάσσουμε τους οικισμούς α) Βόριο β) Σκλάβοι γ) Παπα- 
γιαννάδες στην κατηγορία των Αδιάφορων, στάσιμων, μικρών οικι¬ 
σμών. 

Καθορίζουμε τα όρια των οικισμών Βόριο, Σκλάβοι, Παπαγιαννά- 
δες της Κοινότητας Παπαγιαννάδων του Νομού Λασιθίου με στοιχεία 
1-9 1-13 1-12 αντίστοιχα όπως αυτά φαίνονται στα συνοδευτικά της 
παρούσας σχεδιαγράμματα σε κλίμακα 1:5.000, που αποτελούν ανα¬ 
πόσπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επί τόπου ελέγχου. 


II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης 

Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. Φ.Ε.Κ 181Δ/3.5.1985 και για τους 
οικισμούς: Βόριο, Σκλάβοι, Παπαγιαννάδες της Κοινότητάς Παπα- 
γιαννάδων: Αρτιότητα γηπέδου 300 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
Δημοσίευσης του από 24.4. 1985 Δ/τος. 

Β. Ειδικοί όροι Δόμησης. 

Για τοος οικισμούς της ομάδας Α) Βόριο, Σκλάβοι, Παπαγιαννάδες 
που κατατάσσονται στην κατηγορία των Αδιάφορων οικισμών τους 
ειδικούς, όρους δόμησης που αναγράφονται στην καρτέλλα που συνο¬ 
δεύει την παρούσα. 

III. α. Πριν από οποιαδήποτε κατάτμηση οικοπέδου εντός των 
ορίων τοο οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π. Ε. της Νομαρχίας 
ώστε να εξασφαλίζεται η συνέχεια των υπαρχόντων Κοινόχρηστων 
χώρων και η δημιουργία νέων Κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.1985 
Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Διάταγμα της 24.4. 
1985 (Φ.Ε.Κ 181Δ/3.5.1985. 

Η παρούσα απόφαση με το σχεδιάγραμμα οριοθέτησης του οικι¬ 
σμού που την συνοδεύει να δημοσιευθεί στην Εφημερίδα της Κυβερνή- 
σεως. 

Άγιος Νικόλαος, 27 Φεβρουάριου 1986 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

